open-index/open-wikipedia-markdown huggingface dataset:
יצחק אספה

**יצחק מאנאמטו אספה** (נולד ב-19 בנובמבר 1998) הוא כדורגלן ישראלי, שמשחק לסירוגין בעמדות המגן הימני והקשר בהפועל עירוני ראשון לציון.

## קריירה
אספה נולד באתיופיה ועלה עם משפחתו לישראל בגיל שמונה. תחילה הגיעו למרכז קליטה בבאר שבע ולאחר מכן עברו לגן יבנה. כשהיה בן 12 הצטרף לקבוצת הכדורגל המקומית וכעבור שנה הצטרף לאקדמיה של מ.ס. אשדוד.

ב-10 באוגוסט 2015 ערך את הופעת הבכורה שלו בקבוצה הבוגרת בניצחון 0–2 נגד מכבי עירוני קריית גת במסגרת גביע הטוטו לאומית. ב-25 בספטמבר ערך את הופעת הבכורה שלו בליגה הלאומית, בניצחון 1–2 נגד בית"ר תל אביב רמלה. ב-20 באוגוסט 2016 ערך את הופעת הבכורה שלו בליגת העל, בהפסד 1–2 לעירוני קריית שמונה. ב-27 בינואר 2018 כבש את שער הבכורה שלו בקריירה, בניצחון 1–2 על הפועל אשקלון.

ב-26 בינואר 2022 הושאל אספה לבני יהודה תל אביב עד סיום העונה. ב-25 במרץ ערך את הופעת הבכורה שלו, בהפסד 0–4 להפועל פתח תקווה. עד סיום העונה ערך בסך הכול שתי הופעות במסגרת הליגה הלאומית ובסיומה חזר למ.ס. אשדוד.

ב-28 בספטמבר, לקראת עונת 2022/2023, נרשם אספה לליגת העל.

ב-8 באוגוסט 2023 חתם בהפועל אשדוד מליגה א'.

ב-17 ביולי 2024 חתם בהפועל כפר שלם. ב-25 בספטמבר 2024 חזר להפועל אשדוד. ב-22 ביולי 2025 חתם בהפועל עירוני ראשון לציון.

## נבחרות ישראל
שיחק בכל גילאי נבחרות הנערים והנוער של ישראל, ואף לזכותו ארבע הופעות במדי הנבחרת הצעירה עד גיל 21, עמה שיחק בתחילת 2018.

## חיים אישיים
ב-24 בספטמבר 2018 נעצר אספה בחשד להפקרת זוג קטינים לאחר תאונת דרכים, עת חזר מבילוי בתל אביב. אספה לא הואשם באחריות לגרימת התאונה עצמה, מאחר שנקבע שלא היה באפשרותו לבלום את הרכב ולמנוע את התאונה, שנגרמה כאשר זוג קטינים רכבו על אופניים חשמליים באישון לילה וסטו לפתע לתוך נתיב הנסיעה שלו. כתוצאה מהתאונה נהרג ארי נשר, בנו של הבמאי אבי נשר, שהורכב על ידי חברו בניגוד לחוק, כשהם לא-חובשים קסדות. למרות המעצר, אספה המשיך להתאמן במ.ס. אשדוד ואף השתתף במשחקי ליגה, עד שהתחיל לרצות את עונשו.

ב-30 בינואר 2020 גזר בית המשפט המחוזי על אספה ארבע וחצי שנות מאסר. לאחר כחודש החל לרצות את עונשו בכלא חרמון. ב-12 באוגוסט 2020 הפחית בית המשפט העליון את עונשו לשלוש שנים וב-16 בינואר 2022 שוחרר אספה על-תנאי מהכלא, לאור התנהגותו הטובה. כעשרה ימים לאחר שחרורו פורסם כי אספה יוחתם על ידי קבוצת בני יהודה תל אביב.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:גן יבנה: אישים
קטגוריה:כדורגלני מועדון ספורט אשדוד
קטגוריה:כדורגלני בני יהודה תל אביב
קטגוריה:כדורגלני הפועל אשדוד
קטגוריה:כדורגלני הפועל כפר שלם
קטגוריה:ישראלים ילידי אתיופיה
קטגוריה:עולים בשנות ה-2000
קטגוריה:מורשעים בהריגה בישראל
קטגוריה:מורשעים בנהיגה תחת השפעת חומרים משכרים בישראל
קטגוריה:ישראלים שנולדו ב-1998
פאולו קונטה

**פאולו קונטה** (באיטלקית **Paolo Conte** נולד ב-6 בינואר 1937) הוא זמר, מלחין ופסנתרן איטלקי אשר מוכר בזכות קולו הגרוני. סגוננו המוזיקלי הוא איטלקי ים-תיכוני המשולב עם ג'אז.

## ביוגרפיה
קונטה נולד בעיר אסטי שבמחוז פיימונטה, הוריו היו חובבי ג'אז מושבעים ויחד עם אחיו הצעיר ג'ורג'יו בילה את שנות ילדותו בהאזנה להקלטות ג'אז ובלוז מוקדמות, דבר אשר השפיע על אופיו המוזיקלי. בסיום בית הספר למד משפטים באוניברסיטת פארמה, ולאחר סיום הלימודים החל לעבוד כעורך דין אצל אביו, ובמקביל המשיך בלימודיו המוזיקליים. הוא למד לנגן על טרומבון, ויברפון ופסנתר והקים להקת ג'אז עם אחיו אשר שימש כמתופף.

מיומנותיו של קונטה לחיבור מוזיקה ועיבודים מקוריים הוכרו על ידי מפיק המוזיקה האיטלקי לילי גרקו , שהכיר את קונטה למלחין ויטו פללביציני  ויחד הם כתבו מספר שירים בין השנים 1968 ל-1970, בין היתר את הלהיט Azzurro  לאדריאנו צ'לנטנו (המוכר בישראל גם בגרסתו העברית "אמרו לו", במילותיו של עלי מוהר ובביצועו של אריק איינשטיין), את "Insieme a te non ci sto più" לקטרינה קאזלי, את "Deborah" לפאוסטו ליאלי ואת "Mexico e nuvole" לאנזו ג'אנצ'י.

בשנת 1974 הקליט קונטה את אלבומו הראשון, הנושא את שמו "פאולו קונטה". ב-1975 הוציא אלבום נוסף בעל שם זהה. בעקבות סדרת מופעים שהתקבלו בקלאב טנקו בסן רמו בשנת 1976 וההצלחה המסחרית של אלבומו השלישי "Un gelato al limon" (גלידת לימון), החליט קונטה לנטוש את עיסוקו כעורך דין ולהמקד בקרירה של זמר ומלחין.

כמה משיריו הפופולריים ביותר של קונטה שימשו כפסקול בסרטי קולנוע. בין היתר, שירו "Come Di" בסרטים "I Am David"  (בשנת 2003) ובסרט "מיקי עיניים כחולות" (1999), "Via con me", אשר מוכר גם כ-"It's wonderful", בסרטים "נשיקה צרפתית" משנת 1995 , "המטבח של מרתה" ובסרט "ברוכים הבאים לקולינווד". בנוסף שירו "L'Orchestrina" ליוה את נעימת הסיום של פרקים 3–4 בסדרה "האפיפיור החדש".

### גרסאות ישראליות לשיריו
*"אמרו לו" בביצוע אריק איינשטיין למילים של עלי מוהר על פי הלחן של Azzurro.
*"יריב אימונים" בביצוע רפי אדר ואבי בללי על פי הלחן של Sparring Partner.
*"זה משהו" בביצוע רפי אדר ומאור כהן על פי הלחן של Via con me.
*"קמפרי עם לימון" בביצוע רפי אדר ללחן של Gelato Al Limon.

## פרסים
בשנת 1997 זכה קונטה במקום הראשון בפרס "סרט הכסף" של האגודה האיטלקית לקולנע ליצרה המוזיקלית הטובה ביותר בקולנע האיטלקי לאותה השנה על המוזיקה בסרט האנימציה La freccia azzurra (החץ הכחול).

בשנת 1999 הוענק לקונטה "צלב הכשרון של הרפובליקה האיטלקית" על ידי נשיא איטליה ג'ורג'ו נפוליטנו על הישגיו הבולטים בתחום המוזיקה.

בשנת 2001 קיבל את אות מסדר האמנויות והספרות של צרפת.

בשנת 2015 זכה בפרס גלילאו  בתחום המוזיקה.

## אלבומים
*Paolo Conte - 1974
*Paolo Conte - 1975
*Un gelato al limon - 1979
*Paris milonga - 1981
*Appunti di viaggio - 1982
*Paolo Conte - 1984
*Parole d'amore scritte a macchina - 1990
*1992 - 900
*Una faccia in prestito - 1995
*Razmataz - 2000
*Elegia - 2004
*Psiche - 2008
*Nelson - 2010
*Snob - 2014
*Amazing Game - 2016

## קישורים חיצוניים

* 

* 

## הערות שוליים

קטגוריה:פסנתרנים איטלקים
קטגוריה:זמרים-יוצרים איטלקים
קטגוריה:פזמונאים איטלקים
קטגוריה:מלחינים איטלקים במאה ה-20
קטגוריה:מלחינים איטלקים במאה ה-21
קטגוריה:איטלקים שנולדו ב-1937
Artpop (שיר)

"**Artpop**" (בעברית: "**אמנות הפופ**"; מעוצב כ-"**ARTPOP**") הוא שיר של הזמרת האמריקאית ליידי גאגא מתוך אלבומה השלישי בעל אותו השם. השיר נכתב והופק על ידי גאגא עצמה, די ג'יי וואייט שדואו, ניק מונסון ודינו זיסיס. שיר זה היה השיר הראשון שנוצר לאלבום וגרם למלחינים לנסות להביא את גאגא למקום אחר מבחינה מוזיקלית.

עם יציאתו נכנס השיר אל המקום הראשון במצעד השירים שבקוריאה הדרומית.

## רקע
גאגא שנחשבת ליוצרת העיקרית של השיר לא רצתה תחילה להשתתף בהפקת השיר מאחר שהיא האמינה שיש לזה פן אין סופי. מבחינה מוזיקלית השיר הוא שיר טכנו עם צלילים של פסנתר וגיטרה ויש בו צלילים ממוחשבים שמשולבים בין הבתים בשיר.

מבחינה לירית לשיר ניתנו מספר פרשנויות: חלק חשבו שהשיר עוסק במערכת יחסים רומנטית וחלק חשבו שמדובר בקשר שבין גאגא למעריצים שלה כאשר היא מייצגת את האומנות והמעריצים מיצגים את הפופ והמילה "Artpop" מייצגת את המיזוג בינה לבין המעריצים ושהייתה גם מטרה לשלב את שם המותג שלה.

## ביקורות ופרסום
השיר זכה לביקורות מעורבות כאשר מבקרים רבים מתחו ביקורת על הקומפוזיציה של השיר אך שיבחו את המילים של השיר ואת ההפקה שלו. על מנת לפרסם את השיר גאגא פרסמה סרטונים פרובוקטיביים עם השיר ובנוסף הופיעה איתו גם בפסטיבל iTunes, במיני סיבוב ההופעות "ArtRave", בספיישל הטלוויזיה "Lady Gaga and the Muppets Holiday Spectacular" ששודר ברשת ABC, בתוכנית האירוח של ג'ימי פאלון ובסיבוב ההופעות שלה "".

## מיקומי שיא

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים שנכתבו על ידי ניק מונסון
G.R.L. (מיני-אלבום)

**** (בעברית: **ג.ר.ל.**) הוא המיני-אלבום הראשון של הלהקת בנות האמריקאית . המיני-אלבום יצא לאור ב-29 ביולי 2014 על ידי חברות התקליטים RCA רקורדס וקימוסבי רקורדס. מתוך המיני-אלבום יצא סינגל אחד, "Ugly Heart".

הקלטות המיני-אלבום החלו כבר בשנת 2013 והן נמשכו עד שנת 2014, בה הוא יצא.

## רקע והפקה
בראיון שערכו עם הלהקה ב-PopCrush, נודע כי היא עובדת ביחד הם מפיקים מוזיקליים כמו דוקטור לוק, מקס מרטין, קירקט, דארק-צ'יילד ולוקאס לולס על אלבום חדש. עוד פורסם, כי האלבום ייצא לאור בשנת 2014, וכך היה, אך לבסוף לא יצא כאלבום מוזיקה אלא כמיני-אלבום.

ב-14 במרץ 2014, הופיעה הלהקה בפסטיבל אייטונס, עם שירים כמו "Girls Are Always Right" ו-"Rewind".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2014
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
Mathew Knowles & Music World Present Vol.1: Love Destiny

**Mathew Knowles & Music World Present Vol.1: Love Destiny** (בעברית: **[[מת'יו נואלס]] ומוזיקת עולם בהווה חלק 1: Love Destiny**) הוא אלבום אוסף של להקת הבנות האמריקאית דסטיניז צ'יילד, אשר יצא לאור ביפן בלבד ב-25 ביוני 2008, על מנת לחגוג עשור לפעולתה של הלהקה.

עם יציאתו נכנס אלבום האוסף אל המקום ה-18 במצעד האלבומים שביפן.

## רקע
אלבום האוסף מכיל שירים מקריירות הסולו של הלהקה ושלושה שירים של אחותה הצעירה של ביונסה סולאנג' נואלס. המהדורה המורחבת של האלבום כוללת גם שני שירים של הזמרים ליידי לאקס ולייף ג'נינגס. האלבום הגיע למקום ה-18 מצעד האלבומים היפני.

## מיקומי שיא

## קישורים חיצוניים

## הערות שוליים

קטגוריה:אלבומי דסטיניז צ'יילד
קטגוריה:אלבומי חברת קולומביה רקורדס
קטגוריה:אלבומי אוסף באנגלית
ארבעת הימים של דנקרק

מרוץ **ארבעת הימים של דנקרק** (בצרפתית: **Quatre Jours de Dunkerque**) הוא מרוץ אופני כביש בקטעים שמתקיים באזור נור-פה דה קאלה בצרפת מאז שנת 1955. משנת 2020, המרוץ הוא ברמה 2.פרו בסבב ה-UCI ProSeries. פרדי מרטנס הבלגי שניצח במרוץ ב-1973, 1975, 1976 ו-1978 הוא שיאן הניצחונות במרוץ.

## היסטוריה ומסלול
המרוץ נוסד בשנת 1955, אז ניצח בו לואי דפרה. בשנות החמישים, שנות השישים ושנות השבעים המרוץ היה בשליטת בלגים וצרפתים, כשהמנצח הראשון שלא מגיע מאחת משתי המדינות האלו היה ג'רי קנטמן בהולנד, בשנת 1977. פרדי מרטנס הבלגי הוא שיאן הניצחונות במרוץ, את הניצחון הראשון שלו במרוץ השיג ב-1973, הוא לא הצליח לשחזר את ההישג הזה ב-1974, כשוולטר גודפורט ניצח במרוץ. אך מרטנס השיג את שלושת הניצחונות הבאים שלו ב-1975, 1976 ו-1978. כשב-1977, ניצח כאמור קנטמן. 

המרוץ מתחיל ומסתיים בקביעות בדנקרק, שהיא עיר במחוז נור שנמצא בחבל נור-פה דה קאלה, ובשל כך קרוי המרוץ על שם דנקרק. למרות השם, בשנים האחרונות כלל המרוץ שישה או חמישה קטעים. 

## מנצחים בשנים האחרונות

## קישורים חיצוניים
* 

## הערות שוליים

קטגוריה:צרפת: מרוצי אופניים
קטגוריה:דנקרק
מגפה (סדרת טלוויזיה)

**מגפה** (באנגלית: **Epidemic**, בצרפתית: **Épidémie**) היא סדרת דרמה קנדית המתמקדת בסיפורה של מחלה שמתפשטת במונטריאול ומסתכנת בהפיכה למגפה כלל עולמית. הסדרה שודרה במשך עונה אחת בת עשרה פרקים בינואר–פברואר 2020 בערוץ הטלוויזיה הקנדי TVA.

## תסקיר

## עלילה
כאשר נגיף שתוקף את מערכת הנשימה מתחיל להתפשט בקרב אוכלוסיית מונטריאול, מומחית המחלות הזיהומיות אן-מארי לקלרק מנסה לעשות הכל כדי לעצור את התפשטות המחלה ולמנוע מגפה. כל החולים סובלים מאותם תסמינים: כהות בעיניים, חום גבוה ושיעול קשה. בתחילה, התושבים אדישים לגבי הנגיף, אך עד מהרה הוא מתחיל להתפשט במהירות מדהימה והתסמינים הקלים ביותר גורמים לאנשים להיבהל ולפחד. הרופאים מבינים - עיכוב יביא לתוצאות איומות והרות אסון.
## שחקנים
* ז'ולי לברטון – אן-מארי לקלרק, מומחית למחלות זיהומיות
* גיום קיר
* מליסה דזורמו-פולן
* אדואר בי לארוק
* מני סוליימנלו
* פליקס-אנטואן טרמבלה
* ברונו מרסיל
* אליסה פסקל
* לורן למר
* אווה לנדרי
* קתרין בריובה
* גבריאל סאבורן
* סנדרין ביסון
* ז'ול פיליפ
* ז'יל רנו
* אינקה מלוביץ'
* אוליביה אובן

## קישורים חיצוניים
* 
* 

קטגוריה:סדרות טלוויזיה קנדיות
קטגוריה:סדרות דרמה קנדיות
קטגוריה:סדרות טלוויזיה קנדיות שעלו לשידור בשנות ה-2020
קטגוריה:מגפות באמנות
על הקצה (סרט, 2020)

**על הקצה** (ברוסית: **На острие**) הוא סרט קולנוע רוסי משנת 2020 מסוגת דרמה ספורטיבית, בבימויו של אדוארד בורדוקוב ובכיכובן של סבטלנה חודצ'נקובה, סטסיה מילוסלבסקאיה וסרגיי פוסקפליס. בצילומים השתתף גם פאבל קולובקוב בהופעת קמע.

הפצת הסרט תוכננה ל-26 במרץ 2020, אך בשל התפרצות נגיף הקורונה ברוסיה הפצתו נדחתה ל־26 בנובמבר 2020.

## עלילה
הסייפת הטובה בעולם, אלכסנדרה פוקרובסקאיה, היא ספורטאית מפורסמת, עשירה ומאושרת. כדי להירשם בהיסטוריה נותר לה רק עוד צעד אחרון - לזכות בזהב אולימפי. אבל קירה יגורובה בת התשע-עשרה, ילדה מהפרובינציה שכבשה את מוסקבה, חוסמת את דרכה. קירה מנצחת בכל התחרויות והופכת לתקוותה החדשה של המדינה לזכייה במדליה אולימפית, היא צעירה ויפה ומצטלמת לשערי המגזינים הגדולים ומטרתה היא לתפוס את מקומה של פוקרובסקאיה ולרשת אותה בתור הסייפת הטובה בעולם. קרב נואש מתחיל ביניהן, לא רק בטורנירים רשמיים, אלא גם בחיים האמיתיים, שניהן אובססיביות להצליח ונראה ששום דבר לא יעצור אותן. העולם כולו, בנשימה עצורה, צופה בנצנוץ הלהבים החד וברור כשנראה שהמאבק הזועם הזה בין השתיים כבר הרחיק לכת יותר מדי...

## שחקנים ודמויות
* סבטלנה חודצ'נקובה – אלכסנדרה פוקרובסקאיה, סייפת נודעת
* סטסיה מילוסלבסקאיה – קירה אגורובה, סייפת צעירה מהפרובינציה
* סרגיי פוסקפליס - מאמנה של אלכסנדרה 
* אלכסיי ברבש
* יבגני סיטיי
* סופיה ארנסט
* הילדה כרמן – אלינה
* אלכסיי דיאצ'קוב
* כריסטינה קוצ'רנקו – מרגריטה
* לסיה קודריאשובה – ליובוב אנדרייבנה
* אלברט ברטוש – חבר כבוד של איגוד הסיף הבינלאומי
* פאבל אנטולייביץ' קולובקוב – הופעת קמע
* סיריל דגטיאר
* מריה קיסליובה

## קישורים חיצוניים

* "על הקצה", באתר Kino-teatr.ru

## הערות שוליים

קטגוריה:סרטים ברוסית
קטגוריה:סרטי דרמה רוסיים
קטגוריה:סרטי ספורט רוסיים
קטגוריה:סרטים על האולימפיאדה
קטגוריה:סרטים שיציאתם נדחתה בעקבות מגפת הקורונה
קטגוריה:סרטי 2020
אצטדיון צ'ייס

**אצטדיון צ'ייס** (באנגלית: **Chase Stadium**, לשעבר **אצטדיון אינטר מיאמי** ו**אצטדיון דרייב פינק**) הוא אצטדיון כדורגל בפורט לודרדייל שבפלורידה. האצטדיון מכיל 18,000 מושבים והוא משמש כאצטדיון הביתי הזמני של אינטר מיאמי מליגת ה-MLS, עד שאצטדיונה המתוכנן במיאמי יבנה. אצטדיון אינטר מיאמי נבנה במקומו של אצטדיון לוקהארט שבין היתר שימש כאצטדיונה הביתי של מיאמי פיוז'ן, קבוצת ה-MLS הקודמת מהאזור. מתחם האצטדיון משמש כמטה הראשי של אינטר מיאמי ושל מחלקות הנוער של המועדון וכמתחם האימונים.

## היסטוריה
קבוצת הכדורגל פורט לודרדייל סטרייקרס הודיעה בשנת 2016 שהיא תעזוב את אצטדיון לוקהארט. האצטדיון נשאר מוזנח וללא שימוש לאחר העזיבה. בינואר 2019 הודיעה קבוצת ההרחבה החדשה מליגת ה-MLS אינטר מיאמי על כוונותיה להשיג את שטח אצטדיון לוקהארט כדי לשמש כמגרש האימונים של המועדון לסגל הראשון, וכאצטדיון של אקדמיית הנוער ושל פורט לודרדייל, קבוצת הבת העתידית של אינטר מיאמי שתשחק ב-USL1 (הליגה השלישית). מועצת העיר פורט לודרדייל אישרה פה אחד את הצעתה של אינטר מיאמי על אתר אצטדיון לוקהארט במרץ 2019, ובאפריל התירה ועדת עיריית פורט לודרדייל לאינטר מיאמי להתחיל בתהליך ההריסה של אצטדיון לוקהארט הישן. ב-9 ביולי 2019 אישרה ועדת העירייה פה אחד הסכם שכירות ל-50 שנה של מתחם אצטדיון לוקהארט עם אינטר מיאמי. על פי תנאי ההסכם, עיריית פורט לודרדייל תשמור בידה את הבעלות על הנכס ואילו אינטר מיאמי תהיה אחראית על ההקמה, התפעול והתחזוקה של המתקנים החדשים.

ב-13 בנובמבר 2019, אינטר מיאמי הודיעה כי משחק הבית הראשון של המועדון באצטדיון נקבע לתאריך 14 במרץ 2020, נגד לוס אנג'לס גלאקסי. לבסוף, משחק הפתיחה נדחה עד להודעה חדשה עקב מגפת הקורונה.

ב-8 באפריל 2021, דווח שאינטר מיאמי הגיעה להסכם חסות על שם האצטדיון עם "AutoNation"; ההסכם הוכרז רשמית למחרת. שם האצטדיון שונה ל"אצטדיון דרייב פינק", חיבור לקמפיין המודעות לסרטן השד של "AutoNation". החל משנת 2024 נקרא "אצטדיון צ'ייס" לאחר חתימת הסכם חסות עם ג'יי פי מורגן צ'ייס.

## קישורים חיצוניים

* 

## הערות שוליים

צ'ייס
קטגוריה:פלורידה: ספורט
קטגוריה:פורט לודרדייל
צס"ק בב"ס סמרה (כדורגל נשים)

**צס"ק בב"ס סמרה** (ברוסית: **Женский футбольный клуб ЦСК ВВС Самара**) היה מועדון כדורגל נשים רוסי מהעיר סמרה. הקבוצה הוקמה בשנת 1988 בקזחסטן והשתתפה בשתי אליפויות ברית המועצות בשם **סק"א [[אלמטי]]**, אך בעקבות קריסת ברית המועצות הועברה לרוסיה לעיר טוגליאטי ואז לסמרה.

## היסטוריה
צס"ק בב"ס הייתה אחת הקבוצות המוצלחות באליפות רוסיה החדשה, זכתה בשלושה תארים בשנים 1993–1996 ואליפות רביעית בשנת 2001. הקבוצה התמודדה לראשונה במפעלים האירופיים בשנה שלאחר מכן, 2002 והעפילה עד לשלב רבע גמר גביע אופ"א לנשים אך הפסידה לארסנל. פורקה בשנת 2004. בעונת 2006 הוקמה מחדש והמשיכה להתמודד באליפות רוסיה עד עונת 2011 עת הפכה לקריליה סובייטוב סמרה, למשך עונה אחת. לאחר 2013 התמודדה כצסק"א סמרה באליפות הלאומית.

פורקה סופית בשנת 2020.

## תארים
### תארים לאומיים
* אליפות רוסיה: 4 (1993, 1994, 1996, 2001)
* גביע רוסיה: 1 (1994)

### תוצאות אחרות

## קישורים חיצוניים

* 

* 

## הערות שוליים

קטגוריה:קבוצות כדורגל שהוקמו ב-1988
קטגוריה:קבוצות כדורגל נשים רוסיות
קטגוריה:קבוצות כדורגל שהתפרקו
קטגוריה:סמרה: ספורט
גדי פולבר

**גדי פולבר** (נולד כ**גדי מרגון** ב-23 במרץ 1965) הוא כדורגלן עבר ישראלי, ששיחק בעמדת הקשר האחורי ובלם קדמי.

## קריירה
גדי פולבר התחיל במחלקת הנוער של הפועל פתח תקווה. בגיל 17 עבר לקבוצת הנוער של הפועל כפר סבא ומשם בעונת 1983–1984 לקבוצת הבוגרים ששיחקה בליגה הארצית ובסוף העונה העפילה חזרה ללאומית. פולבר תפס מהר מאוד מקום בהרכב הפותח כקשר אחורי, בזכות מבנה גופו המוצק, זריזותו וכושר הבקעת השערים בנגיחות ראש ובעיטות חזקות מרחוק. בבוגרים של הפועל כפר סבא שיחק עד אמצע עונת 1989–1990, עת עבר לקבוצת הפועל חדרה מתחתית הליגה הארצית עד סוף העונה.

בעונת 1990–1991 הצטרף לקבוצת מכבי עירוני אשדוד שהתחילה לשחק בליגה הארצית וסיים עם הקבוצה במקום הרביעי בטבלה. המאמן אריה רדלר הציב אותו תחילה כקשר אחורי ובהמשך כבלם קדמי. בעונות 1991–1997 שיחק שוב בהפועל חדרה בליגה הארצית כבלם. בעונת 1997–1998 שיחק בבית"ר כפר סבא מליגה ב'. לאחר מכן פרש ממשחק.

## חיים אישיים
פולבר הוא גיסם של אדורם קייסי ואבינועם קייסי, בלם הפועל פתח תקווה בעבר. כיום מתגורר פולבר בפוקט, תאילנד ובעל מסעדה וסוכנות נסיעות.

## קישורים חיצוניים

* חיש גדי, בעיתון מעריב 13 במרץ 1989

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל כפר סבא
קטגוריה:כדורגלני הפועל חדרה
קטגוריה:כדורגלני מכבי עירוני אשדוד
קטגוריה:כדורגלני בית"ר כפר סבא
קטגוריה:רעננה: כדורגלנים
קטגוריה:ישראלים שנולדו ב-1965
פורד פלקון EB

**פורד פלקון EB** (באנגלית: **Ford Falcon EB)**, הדגם המפואר קרוי גם: **Ford Fairmont EB**) היא מכונית משפחתית גדולה מתוצרת יצרנית הרכב **פורד אוסטרליה** , חברת בת של קונצרן הרכב האמריקאי **[[פורד]]** אשר יוצרה בין השנים 1993–1991.

## סדרות
* סדרה ראשונה - יוצרה בין אוגוסט 1991 – אפריל 1992, יוצרו 36,374 יחידות (דגמים: "GL", "S", "S XR8", "Fairmont", "Fairmont Ghia").
* סדרה שנייה - יוצרה בין אפריל 1992 – אוגוסט 1993, יוצרו 84,847 יחידות (דגמים: "GLi", "S", "S XR8", "S XR6", "Fairmont", "Fairmont Ghia", "GT").

## תצורות
* 4 דלתות – סדאן.
* 5 דלתות – סטיישן.
* 2 דלתות – טנדר מסוג "Utility".

## "פורד פלקון EB"
* דגמי "פורד פלקון EB" יוצרו מאוגוסט 1991 – אוגוסט 1993.
* יוצרו 121,221 יחידות.
* מנוע קדמי.
* מנוע בנזין.
* סוג הנעה: הנעה אחורית.
* דגם "פורד פלקון EB" היה בשימוש "משטרת דרום אוסטרליה" .
* נבנו 10 יחידות מדגם "פורד פלקון EB" גרסת "ss" שהוגדרו כמכוניות מרוץ.
* "פורד פלקון EB" דגם "GT" הוגדרה כ"מכונית שרירים". הדגם יוצר בין נובמבר 1992 – אפריל 1993. בדגם הורכב מנוע V8 צילינדרים, 5.9 ליטר. יוצרו 149 יחידות.

## תמונות

קובץ:1992-1993 Ford EB II Fairmont sedan 03.jpg| "פורד פיירמונט EB", סדרה שנייה
קובץ:1993 Ford Falcon (EB II) GLi sedan (2007-05-25) 01.jpg| "פורד פלקון EB" דגם "GLi", שנת 1993
קובץ:1993 Ford Falcon (EB II) GLi sedan (2007-05-25) 02.jpg| "פורד פלקון EB" דגם "GLi", שנת 1993
קובץ:1991-1992 Ford EB Fairmont Ghia sedan 01.jpg| "פורד פיירמונט EB" דגם "Ghia"
קובץ:1991-1992 Ford EB Fairmont Ghia sedan 02.jpg| "פורד פיירמונט EB" דגם "Ghia"
קובץ:Ford Falcon EB GT Cobalt Blue.jpg | "פורד פלקון EB" דגם "GT"
קובץ:1991 Ford Falcon (EB) S XR8 sedan (2010-12-17).jpg| "פורד פלקון EB" דגם "S XR8", שנת 1991
קובץ:1992 Ford EB Falcon S XR6 sedan (7708293632).jpg| "פורד פלקון EB" דגם "S XR6", שנת 1992
קובץ:1991 Ford Falcon (EB) S station wagon (25933552654).jpg | "פורד פלקון EB" דגם "S", שנת 1991 - סטיישן
קובץ:1992 Ford Falcon (EB II) GLi station wagon (2008-11-10).jpg| "פורד פלקון EB" דגם "GLi", סדרה שנייה, שנת 1992 - סטיישן
קובץ:1992 Ford Falcon custom ute (EB) (35493344556).jpg| "פורד פלקון EB", שנת 1992 - טנדר מסוג "Utility"


## ראו גם
* פורד פלקון
* פורד פלקון XL
* פורד פלקון XH
* פורד XY פלקון GT
* פורד פלקון EL

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:טנדרים
קטגוריה:מכוניות שרירים
EB
קטגוריה:דגמי מכוניות שהושקו ב-1991
קטגוריה:כלי רכב המיוצרים באוסטרליה
אוטו פרטר-פיקו

גנרל **אוטו פרטר-פיקו** (בגרמנית: **Otto Fretter-Pico**; 2 בפברואר 1893 – 30 ביולי 1966) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פרטר-פיקו נולד ב-2 בפברואר 1893 בקרלסרוהה, שהשתייכה לאימפריה הגרמנית, והיה אחיו הצעיר של מקסימיליאן פרטר-פיקו. בשנת 1914 התגייס לצבא הגרמני הקיסרי, והצטרף לרגימנט הארטילריה ה-14 (באדן ה-1), ולחם בשורותיו במהלך מלחמת העולם הראשונה, למעט תקופה קצרה ששימש במטה הדיוויזיה ה-28. ב-27 בינואר 1915 הועלה לדרגת לויטננט, וב-18 באוקטובר 1918 הועלה לדרגת אובר-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה נשאר פרטר-פיקו ברייכסווהר, ומילא בו תפקידי פיקוד ומטה. ב-1 בפברואר 1928 הוא הועלה לדרגת האופטמן, וב-1 בינואר 1935 הועלה לדרגת מיור. ב-1 באוקטובר 1937 הועלה לדרגת אוברסט-לויטננט, וב-10 בנובמבר 1938 מונה למפקד גונדת התצפיות ה-7.

### מלחמת העולם השנייה
בפרוץ המלחמה לחם פרטר-פיקו עם יחידתו במהלך המערכה בפולין, וב-6 בפברואר 1940 מונה למפקד רגימנט הארטילריה ה-297, שהיה חלק מהדיוויזיה ה-297, וב-1 בספטמבר 1940 הועלה לדרגת אוברסט. פרטר-פיקו לחם עם יחידתו במהלך המערכה על צרפת ובמהלך מבצע ברברוסה, וב-7 בפברואר 1942 מונה למפקד אגד הארטילריה ה-102. ב-20 בפברואר 1943 הוא מונה למפקד הדיוויזיה ה-57, וב-1 במרץ אותה שנה הוא הועלה לדרגת גנרל מיור. בקיץ 1943 הוא לחם עם הדיוויזיה כחלק מהקורפוס ה-52 במסגרת פלגת הארמייה קמפף, והשתתף עמה בקרב חרקוב השלישי ובקרב קורסק. ב-25 בספטמבר 1943 הוא מונה למפקד דיוויזיית המילואים ה-148 בדרום צרפת, ולאחר מבצע דרגון הוא מונה על אבטחת המעברים בין צרפת לאיטליה בהרי האלפים. ב-18 בספטמבר 1944 שונה שם הדיוויזיה לדיוויזיה ה-148, וב-20 באוקטובר הוא הועלה לדרגת גנרל לויטננט. באביב 1945 לחמה הדיוויזיה כנגד מתקפת האביב של בעלות הברית בצפון איטליה, וב-28 באפריל הוא נפל עם כוחותיו בשבי כוח המשלוח הברזילאי.

### לאחר המלחמה
פרטר-פיקו שוחרר מהשבי ב-7 ביולי 1948. לאחר שחרורו עבר להתגורר בעיר פלימס, גראובינדן, שווייץ, עד למותו ב-30 ביולי 1966.

## קישורים חיצוניים

* אוטו פרטר-פיקו באתר lexikon-der-wehrmacht 
* 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1893
קטגוריה:גרמנים שנפטרו ב-1966
פורד פלקון EF

**פורד פלקון EF** (באנגלית: **Ford Falcon EF**), הדגם המפואר קרוי גם: **Ford Fairmont EF**) היא מכונית משפחתית גדולה מתוצרת יצרנית הרכב **פורד אוסטרליה** , חברת בת של קונצרן הרכב האמריקאי **[[פורד]]** אשר יוצרה בין השנים 1994–1996.

## תצורות
* 4 דלתות – סדאן (דגמים: "GLi", "Futura", "XR6", "XR8", "Fairmont", "Fairmont Ghia").
* 5 דלתות – סטיישן, (דגמים: "GLi", "Futura", "XR6", "Fairmont").

## "פורד פלקון EF"
* דגמי "פורד פלקון EF" יוצרו מאוגוסט 1994 – אוקטובר 1996.
* יוצרו 192,100 יחידות.
* מנוע קדמי.
* מנוע בנזין.
* סוג הנעה: הנעה אחורית.
* "פורד פלקון EF" דגם "GLi" (סדאן, 4 דלתות) שירת כניידת משטרה ב"משטרת ניו זילנד".

## סדרות "פורד פלקון EF"
* סדרה ראשונה: יוצרה מאוגוסט 1994 – אוקטובר 1995.
* סדרה שנייה: יוצרה מאוקטובר 1995 – אוקטובר 1996.

## תמונות

1996 Ford Falcon (EF II) GLi sedan (2015-06-04) 02.jpg | "פורד פלקון EF" דגם "GLi", שנת 1996
1996 Ford Falcon (EF II) GLi sedan (2015-06-04) 04.jpg | "פורד פלקון EF" דגם "GLi", שנת 1996
1996 Ford Falcon (EF II) GLi Olympic Classic sedan (2009-01-17).jpg | "פורד פלקון EF" דגם "GLi Olympic Classic", שנת 1996
Ford Falcon XR8 (40847905181).jpg | "פורד פלקון EF" דגם "XR8"
1995 Ford Falcon (EF) XR6 sedan (14918350460).jpg | "פורד פלקון EF" דגם "XR6", שנת 1995
1994 Ford Falcon (EF) GLi sedan (2015-11-13) 02.jpg | "פורד פלקון EF" דגם "GLi", שנת 1994
 Ford Falcon stationwagon (39125721260).jpg| "פורד פלקון EF" - סטיישן
1996 Ford Falcon (EF II) GLi station wagon (2008-12-14) 02.jpg | "פורד פלקון EF" דגם "GLi", שנת 1996 - סטיישן
1996 Ford Falcon (EF II) GLi station wagon (2008-12-14) 03.jpg | "פורד פלקון EF" דגם "GLi", שנת 1996 - סטיישן



1995 Ford Falcon (EF) GLi sedan, New Zealand Police (2004-05-17) 01.jpg | "פורד פלקון EF" דגם "GLi", שנת 1995 - ניידת משטרה במשטרת ניו זילנד
1995 Ford Falcon (EF) GLi sedan, New Zealand Police (2004-05-17) 02.jpg | "פורד פלקון EF" דגם "GLi", שנת 1995 - ניידת משטרה במשטרת ניו זילנד


## ראו גם
* פורד פלקון
* פורד פלקון XL
* פורד פלקון XH
* פורד XY פלקון GT
* פורד פלקון EL
* פורד פלקון FG

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
EF
קטגוריה:דגמי מכוניות שהושקו ב-1994
קטגוריה:כלי רכב המיוצרים באוסטרליה
חסידה צחורה (שיר של נצ'י נצ')

**"חסידה צחורה"** הוא סינגל של הזמר והראפר הישראלי רביד פלוטניק (שהיה ידוע אז בשם הבמה **נֶצ'י נֶצ**')**.** השיר יצא לאור ב-2015, כחלק מהאלבום "ברוכים הבאים לפתח תקוה", על ידי חברת התקליטים "היי פייבר".

## רקע וכתיבה
השיר מתבסס על המקצב של "חסידה צחורה" של להקת "צלילי העוד" מ-1975, והוא אף כולל שחזור של הפזמון בקולו של המפיק איציק פצצתי. בעוד פצצתי הלחין הרחבה למנגינה העממית, פלוטניק כתב גם מילים נוספות לאלו העממיות. שלושה בתים מקוריים מרכיבים את השיר, וביניהם מחבר שחזור של הפזמון משנות ה-70.

תוכן השיר מהווה מעין מכתב של פלוטניק לאמו, שנפטרה ממחלת הסרטן כשהיה בן 12, ובו הוא מספר לה על השינויים שחלו בחיי המשפחה מאז מותה, ומביע את געגועיו אליה. פלוטניק מדבר אליה בגוף שני, ועל כך ציין כי זה היה עבורו סוג של טיפול פסיכולוגי להתמודדות עם האבל.

ב-2019 נכלל באלבום "ועכשיו לחלק האומנותי" שיר בעל מבנה דומה, "יום כיפור בכפר סירקין", בו שר פלוטניק לאביו.

## הצלחה
השיר זכה לשבחים מהמבקרים, וגם הושמע רבות בתחנות הרדיו. במצעד הרשמי של גלגלצ, השיר התמקם בעשירייה הראשונה במשך שישה שבועות ברציפות, ובשיאו דורג במקום השלישי (בשבועיים הראשונים). כמו כן, השיר צבר מעל למיליון וחצי השמעות באתר שיתוף הווידאו "YouTube", ובאפליקציית הזרמת המדיה "Spotify" הוא הושמע כ-837,000 פעמים.
## מיקומי שיא

## קישורים חיצוניים
* 
* 
* לדף השיר באתר הספרייה הלאומית
* 

## הערות שוליים

קטגוריה:שירי 2015
קטגוריה:סינגלים מ-2015
קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:חסידה בתרבות
קטגוריה:שירי היפ הופ בעברית
קטגוריה:סינגלים בהוצאת היי פייבר הפקות
ויקטור פון דראביך-וכטר

**ויקטור פון דראביך-וכטר** (בגרמנית: **Victor von Drabich-Waechter**; 18 באוגוסט 1889 – 2 באוגוסט 1944) היה גנרל בצבא גרמניה הנאצית בזמן מלחמת העולם השנייה.

## ביוגרפיה
### קריירה מוקדמת
פון דראביך-וכטר נולד ב-18 באוגוסט 1889 בשטרסבורג, שהשתייכה לאימפריה הגרמנית. ב-12 במרץ 1910 הוא התגייס לצבא הקיסרות הגרמנית, והצטרף לרגימנט הגרנדירים ה-7, עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון דראביך-וכטר ברייכסווהר, ומילא בו תפקידי פיקוד ומטה. ב-1 באוקטובר 1934 הוא הועלה לדרגת אוברסט לוטננט, ב-1 באפריל 1937 הוא הועלה לדרגת אוברסט, וב-1 באפריל 1939 מונה לראש מחלקה באגף כוח האדם.

### מלחמת העולם השנייה
ב-1 באוגוסט 1940 הוא הועלה לדרגת גנרל מיור, וב-1 באוגוסט 1942 הוא הועלה לדרגת גנרל לוטננט. ב-1 ביוני 1943 הוא מונה למפקד הדיוויזיה ה-326, ובפברואר 1944 נשלחה הדיוויזיה לצפון צרפת. במהלך המערכה בנורמנדי לחמה הדיוויזיה כחלק מקורפוס הצנחנים ה-2, וב-2 באוגוסט 1944 נהרג פון דראביך-וכטר במהלך הלחימה בקרב פאלז.

## קישורים חיצוניים
* ויקטור פון דראביך-וכטר באתר feldgrau

קטגוריה:גנרלים בוורמאכט
קטגוריה:חיילי הרייכסווהר
קטגוריה:המערכה בנורמנדי: אישים
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1944
תשע שעות לראמה

**תשע שעות לראמה** (באנגלית: **Nine Hours to Rama**) הוא סרט קולנוע אמריקאי-בריטי משנת 1963 בהפקתו ובבימויו של מארק רובסון עם הורסט בוכהולץ בתפקיד הראשי.

התסריט מבוסס על הרומן "תשע שעות לראמה" מאת סטנלי וולפרט  משנת 1962 והוא מתאר תשע שעות של היום האחרון בחייו של מהטמה גנדי (30 ביוני 1948) ומתרכז בסיפור בדוי על חייו של המתנקש בו - נאטורם גודסה . גודסה היה חבר בתנועה הלאומנית ההודית ראשטריה סווג'מסווק סאנג (RSS) שהוקמה להילחם בבריטים ובמוסלמים.

ראמה הוא אחד האלים הפופולריים בהינדואיזם, עבור הלאומנים ההינדואים משמשת מלכותו של ראמה כסמל למלכות הינדואית מושלמת וראמה מהווה סמל פוליטי החרוט על דגלם.

סיפור חייו הבדוי של גודסה מתואר בסרט בפלאשבקים.

הסרט שצולם בהודו ובבריטניה קיבל ביקורות קשות ולא הצליח כלכלית, זאת בניגוד לסרט גנדי של ריצ'רד אטנבורו (1982). ממשלת הודו אסרה על הקרנתו כי הוא מתאר באופן חיובי את המתנקש בחייו של גנדי. הסרט גם קטע את הקריירה המצליחה עד אז של הורסט בוכהולץ.

הסרט היה מועמד לפרס באפט"א לצילום הטוב ביותר - בצבע.

## תקציר העלילה
30 בינואר 1948, גופל דאס, מפקד משטרת דלהי (חוזה פרר) מודאג מאוד. יש ידיעות רבות על כוונה להתנקש בחייו של מהטמה גנדי בעת שייפגש עם אלפי מעריצים בבית בירלה בעיר.

הוא מבקש ממוסאדי (רוברט מורלי), אחד מבכירי מפלגת הקונגרס להגיע איתו לגנדי ולשכנע אותו לבטל את הטקס מחשש לחייו. הם מוצאים את גנדי (J. S. Casshyap) שקוע באריגה. גנדי מסרב לבטל את הטקס למרות הפצרותיהם.

נטוראם גודסה (הורסט בוכהולץ) ושותפו נאראיאן אפטה (דון בוריסנקו) הם חברי ילדות שגדלו ביחד בכפר. גודסה פיתח שנאה לבריטים לאחר שסירבו לגייסו לצבא. לאחר שאביו ואשתו נרצחו על ידי מוסלמים הוא פיתח שנאה עזה למוסלמים ובטקס מחתרתי הוא הצטרף ל-RSS.

הוא עורך עיתון מקומי והכיר אישה נשואה בשם רני מהטה (ולרי גירון). יחסיהם ידעו עליות ומורדות בגלל הבדלי השקפה פוליטיים בקשר לגנדי. גודסה סבר כי גנדי התייחס בסלחנות יתר למוסלמים וגרם לדעתו לאסון בו נהרגו מאות אלפים. הוא מקבל הוראה מהמחתרת לחסלו.

המשטרה עורכת חיפושים נרחבים בדלהי וגודסה מוצא מקלט אצל יצאנית, פליטה אלמנה מפנג'ב בשם שיילה (דיאן בייקר). הוא משתכר ונרדם והיא מוצאת את האקדח ויוצאת החוצה שם היא נתפסת על ידי שוטר שמחרים את האקדח. המשטרה מגיעה למקום אבל גודסה מצליח להימלט ולהגיע אל מחבוא המחתרת שם הוא ננזף אך מקבל הזדמנות שנייה. הוא וחברו אפטה עולים לקבל ברכה מראמה. אפטה מלא חששות ומגלה לרני על מטרתו של גודסה לרצוח את גנדי. שניהם ממהרים לטקס אך מאחרים. גודסה יורה בגנדי וזה קורס תוך כדי שהוא אומר לגודסה שהוא סולח לו.

## קישורים חיצוניים

* תשע שעות לראמה, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע
קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטים בריטיים
קטגוריה:סרטי פוקס המאה ה-20
קטגוריה:מוהנדס קרמצ'נד גנדי
קטגוריה:סרטים שצונזרו בהודו
קטגוריה:סרטים המבוססים על רומנים אמריקאים
קטגוריה:סרטים עם מוזיקה מאת מלקולם ארנולד
קטגוריה:סרטי מארק רובסון
מגפת הקורונה בכף ורדה

מגפת הקורונה פרצה בכף ורדה במרץ 2020.

## רקע
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 נמוך בהרבה מנגיף הסארס בשנת 2003, אך ההעברה גדולה משמעותית, עם מספר מקרי המוות הכולל.

## ציר זמן
ב־20 במרץ אושר המקרה הראשון של COVID-19 במדינה, זר בן 62 מבריטניה.

למחרת ב-21 במרץ אושרו שני מקרים נוספים. שני המקרים היו תיירים מהולנד. שני מקרים אלו והקודם היו כולם באי בואה ויסטה לפני שנמצאו כננושאי הנגיף. המוות הראשון הוכרז ב־24 במרץ מי שהיה המקרה המאושר הראשון בכף ורדה.

ב־25 במרץ אושר מקרה רביעי, אזרח כף ורדה בן 43 שחזר מאירופה. למחרת, ב־26 במרץ, הודיע שר הבריאות של כף ורדה כי אשתו של הגבר שחלה חולה גם היא.

## מניעה
מאז 16 במרץ נערכים בדיקות בכף ורדה. הבדיקות נערכות בעיר פראיה.

ב-17 במרץ, כאמצעי מניעה, הודיע ראש הממשלה אוליסש קורייה א סילבה על השבתת כל הטיסות הנכנסות מארצות הברית, ברזיל, סנגל, ניגריה, פורטוגל וכל מדינות אירופה שנפגעו מנגיף הקורונה. השעיית הטיסות הייתה בתוקף למשך שלושה שבועות.
ב-28 במרץ לראשונה אי פעם בכף ורדה הוכרז על מצב חירום.

## קישורים חיצוניים

## הערות שוליים

כף ורדה
קטגוריה:כף ורדה: היסטוריה
כף ורדה
מסכה בתקן N95

ממוזער|254x254 פיקסלים|מסכה N95
**מסכה בתקן N95** היא מסכת סינון אוויר שנחבשת על הפה והאף ועומדת בתקן N95 לסינון אוויר של המנהל האמריקאי לבטיחות ולבריאות תעסוקתית  (NIOSH). עמידה בתקן זה מעידה כי המסכה מסננת לפחות 95% מהחומר החלקיקי אשר באוויר, אך היא אינה עמידה לשמנים כמו מסכות העומדות בתקן P95. מסכה זו היא מסנן חלקיקים נפוץ, ומנגנון פעולת הסינון שלה מבוסס על מסנן אוויר  מכני , מנגנון המגן מפני חומר חלקיקי אך לא מגז או אדים.

לפעולת הסינון של מסכות סינון אוויר מתקן N95 ישנן מספר מקבילות במדינות מחוץ לארצות הברית. לדוגמה, מסכות העומדות בתקן FFP2 של האיחוד האירופי, או מסכות העומדות בתקן הסיני KN95. עם זאת, ישנם כמה הבדלים דקים בין התקנים השונים, עובדה המתבטאת בכמה דרישות באשר ליעילות הפילטר, קצב הזרימה דרך המסנן וכדומה.

להכנת מסיכה בתקן N95 נדרשת רשת דקיקה של סיבי פולימר סינתטי הנקראים "פוליפרופילן לא ארוג" (nonwoven polypropylene) המיוצרים בתהליך הנקרא melt blowing. רשת זו מהווה את שכבת הסינון הפנימית, המונעת מעבר של חלקיקים מסוכנים.

## שימושים

## ראו גם
* מסכת גז
* כפפות
* מגן פנים
* משקפי מגן

## קישורים חיצוניים

*  

קטגוריה:זיהום אוויר
קטגוריה:כלים ומכשירים (היגיינה)
קטגוריה:ציוד בטיחות
קטגוריה:ציוד רפואי
קטגוריה:מסכות
קטגוריה:סינון
עבדים (שיר)

**עבדים** הוא פזמון שכתב, הלחין וביצע ברי סחרוף. פיטר רוט השתתף בעיבוד והפיק מוזיקלית. השיר יצא לאור בדצמבר 1998.

## רקע
השיר נכלל באלבום הסולו הרביעי של סחרוף, "נגיעות".

במצעד הפזמונים העברי השנתי לשנת תשנ"ט (1999) של רשת ג' דורג השיר במקום ה-18.

השיר מתחיל בפרפרזה על מזמור על נהרות בבל (תהילים קל"ז) "עַל נַהֲרוֹת בָּבֶל שָׁם יָשַׁבְנוּ, גַּם־בָּכִינוּ, בְּזָכְרֵנוּ אֶת צִיּוֹן". בשיר זה הנהר הוא "נהר אספירין", תרופה נגד כאב ראש. הדובר נמצא "במקומות המוכרים" אך הוא שקוף בעיני החברה. בהמשך הדובר מתאר תהליך של התפכחות מחלום ומציאות אוטופית. בפזמון מתאר הדובר תחושה של עבדות ומציין כי כולנו עבדים של מישהו.
השיר גם מתכתב עם שירו של רבי יהודה הלוי, "עבדי זמן", בשיר עבדים אף על פי שיש לנו הכל, בדומה ל-"עַבְדֵי זְמָן עַבְדֵי עֲבָדִים הֵם" משירו של רבי יהודה הלוי.

## השיר בספרי תווים
* ברי סחרוף, **אש במיתרים**, עמ' 102, מפעלי תרבות וחינוך, 2001. 
* אלון רזניק (עורך), **פופרוק 5: להיטים ישראלים**, עמ' 22, מפעלי תרבות וחינוך, 2000. 

## קישורים חיצוניים

* דויד פרץ, עבדים, באתר תרבות.il
* מירה חובב, פרשת וארא - עבדים, באתר התנועה הרפורמית
* לדף השיר באתר הספרייה הלאומית

## הערות שוליים

קטגוריה:שירי ברי סחרוף
קטגוריה:שירים בעברית
קטגוריה:שירים שהולחנו על ידי ברי סחרוף
מסטרה סואסונה

**ריינאלדו ראמוס סואסונה** (בפורטוגזית: **Reinaldo Ramos Suassuna**; נולד ב-16 בינואר 1938), הידוע בכינויו **מסטרה סואסונה,** הוא אומן לחימה ומוזיקאי ברזילאי, העוסק באמנות הלחימה קפואירה ובפולקלור ברזילאי.

סואסונה הוא בעל דרגת "מאסטר" בקפוארה, והוא אחד משני המייסדים של קבוצת הקפוארה "קורדאו ז'י אאורו", בפורטוגזית - חבל הזהב, אחת מקבוצות הקפוארה הגדולות בעולם.

## ביוגרפיה
סואסונה נולד בעיר סלבדור שבמדינת באהיה בברזיל, והתחיל מגיל צעיר להתאמן בקפואירה. מורו הראשון של סואסונה היה מסטרה סורוסו (Soroso), ולאחר מכן המשיך ללמוד את סגנון האנגולה אצל מסטרה פסטיניה, ואת סגנון הרג'יונל אצל מסטרה בימבה.

לאחר הכשרתו של סואסונה כמאסטר לקפואירה, עבר סואסונה לעיר סאו פאולו, והתחיל ללמד שם קפוארה. בשנת 1967 הקים סואסונה את קבוצת הקפוארה "קורדאו ז'י אאור" יחד עם מסטרה ברזיליה, מאסטר נוסף בסאו פאולו, והקבוצה גדלה לממדים עצומים.

כיום, קבוצת "קורדאו ז'י אאורו" היא אחת מהקבוצות המובילות בעולם, ופועלת במדינות רבות.

במקביל להיותו אומן לחימה, סואסונה הוא מוזיקאי, והוא מתמחה בנגינה על כלי הבירמיבאו, וידוע בקולו החזק. סואסונה הוא חלק מחברת התקליטים וורנר מיוזיק גרופ, והוא הכין יחד איתה 5 אלבומי מוזיקה ברזילאית הכוללים שירי קפואירה וקטעי נגינה בכלי נגינה מסורתיים.

בשנים האחרונות מתנהלת נגדו חקירה ומספר תביעות משפטיות במחוזות שונים בברזיל אודות עבירות מין.

## ראו גם
* מסטרה בימבה
* מסטרה פסטיניה
* מסטרה קמיזה
* מסטרה בורגייס

## קישורים חיצוניים
* 
* שושלת הקפוארה באתר פרנה קפוארה

## הערות שוליים

קטגוריה:אמני לחימה ברזילאים
קטגוריה:מוזיקאים ברזילאים
קטגוריה:קפוארה
2020 04
קטגוריה:ברזילאים שנולדו ב-1938
דן יואל ליווי

הרב **דן יואל ליווי** (ו' באב תש"ז, יולי 1947 – כ"ב בניסן תש"ף, אפריל 2020) היה יו"ר מערכת הכשרות הבינלאומית OK וחבר אגודת רבני חבר העמים.

## ביוגרפיה
נולד בניו הייבן לתלמה ולרב דובער ליווי, שכיהן כמשפיע בישיבת חב"ד במקום.

למד בישיבת אחי תמימים - חב"ד בפילדלפיה ובישיבת תומכי תמימים ליובאוויטש המרכזית בישראל בכפר חב"ד. קיבל הסמכה לרבנות מכמה רבנים, בהם הרב משה פיינשטיין.

בסיוון תשל"א נישא למלכה יפה למשפחת דייטש, ולמד בכולל אברכים בשכונת נחלת הר חב"ד בקריית מלאכי שנפתח אז.

בשנת תשל"ז חזר לארצות הברית, התגורר בשכונת קראון הייטס והחל לעזור לאביו בניהול מערכת הכשרות OK, שהאב החל לנהל באותה תקופה. בשנת תשמ"ז נפטר אביו, והוא החל לעמוד בראש מערכת הכשרות. הוא פיתח את הארגון בכל רחבי ארצות הברית ומחוצה לה, והפך אותו לארגון כשרות עולמי, המאגד למעלה מ-350 משגיחי כשרות ורבנים בכל רחבי העולם.

כמו כן ייסד לזכר אחיו את בית הכנסת "בית אליעזר יצחק" במרכז שכונת קראון הייטס, וכיהן כרב בית הכנסת.

בשנת תשנ"ב נמנה עם חברי הוועד המייסד של "אגודת רבני חבר העמים" המאגד את הרבנים ברוסיה, כיועץ לענייני כשרות.

הרב ליווי היה תורם גדול למוסדות צדקה וחסד. בין הפרויקטים המובילים שיזם ומימן נמנים מוזיאון הילדים היהודי בקראון הייטס, ופרויקט "חסידות מבוארת" של היכל מנחם.

נפטר באחרון של פסח תש"ף (אפריל 2020) ממחלת נגיף קורונה (COVID-19) ונקבר בניו יורק בבית הקברות מונטיפיורי.

לליווי ארבעה בנים וחמש בנות. בתו נפטרה בתשע"ט.

## קישורים חיצוניים
* ביוגרפיה של הרב דן יואל ליווי באתר הכשרות ok 
* לעבוד עם ארגונים אחרים- הרב ליווי מתראיין לתוכנית 'המפגש שלי' של ארגון jem, באתר בית חב"ד
* משה מרינובסקי, לעשות תיקונים בכשרות בכל העולם, עיתון כפר חב"ד מס' 1855
* הכשרות כמפעל חיים: חייו הסוערים של הרב דן יואל ליווי אתר col ניסן תש"ף

## הערות שוליים

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:רבני חב"ד
קטגוריה:בוגרי רשת ישיבות תומכי תמימים
קטגוריה:דירקטורים אמריקאים
קטגוריה:יהודים הקבורים בבית הקברות מונטיפיורי
קטגוריה:קראון הייטס: אישים
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1947
קטגוריה:אמריקאים שנפטרו ב-2020
אלן דביאו

**אלן דביאו** (באנגלית: **Allen Daviau**; 14 ביוני 1942 – 15 באפריל 2020) היה צלם קולנוע אמריקאי. הוא נודע בשיתופי הפעולה שלו עם סטיבן ספילברג כשצילם את "אי.טי. - חבר מכוכב אחר" (1982), "הצבע ארגמן" (1985), ו"אימפריית השמש" (1987). הוא היה מועמד וזכה במספר פרסים, כולל 5 מועמדויות לפרס אוסקר ושתי מועמדויות לפרס באפט"א לקולנוע, עם זכייה אחת. בנוסף לעבודותיו בקולנוע, דויאו שימש כמורה לצילום באוניברסיטת קליפורניה בלוס אנג'לס.
הוא נפטר ב־15 באפריל 2020, בגיל 77, כתוצאה מסיבוכים של COVID-19 בביתו בלוס אנג'לס.

## קריירה
דביאו נולד ב-14 ביוני 1942 בניו אורלינס וגדל בלוס אנג'לס.

הוא הוצג לסטיבן ספילברג בסוף שנות השישים. בראיון ב-2007 אמר: "סטיבן ראה כמה מהעבודות שלי בגודל 16 מ"מ". "הוא ואני חלקנו אהבה גדולה לסרטים." אכן הקריירה שלו הוקפצה כאשר הוצג בפני הקולנוען השאפתן, בשנת 1967 ואז השניים המשיכו לעבוד יחד על שני סרטים קצרים מוקדמים. הם המשיכו בקריירת העבודה המקצועית שלהם על ידי שיתוף פעולה ב"אי.טי. - חבר מכוכב אחר" (1982), "Kick the Can", קטע מהעיבוד הקולנועי לסדרה "אזור הדמדומים" (1983), "אינדיאנה ג'ונס והמקדש הארור" (1984), "הצבע ארגמן" (1985), פרק מסדרת האנתולוגיה של NBC "סיפורים מדהימים" בשם "רוח רפאים" (1985), ו"אימפריית השמש" (1987).

עבודתו של דביאו כוללת גם את הסרט "הבז ואיש השלג" של ג'ון שלזינגר (1985), את הסרט "הארי וההנדרסונים" שהפיק ספילברג (1987), "Defending Your Life" שביים אלברט ברוקס (1991), "אבלון" שביים בארי לוינסון (1990) ו"באגסי" (1991), "Fearless" של פיטר ויר (1993), ו"אן הלסינג" של סטיבן סומרס (2004), הסרט האחרון שצילם.

הוא זכה בפרסי מפעל חיים מטעם גילדת המנהלים האמנותיים בשנת 1997 ואיגוד צלמי הקולנוע האמריקאי בשנת 2007.

לאורך הקריירה שלו, דביאו צילם אלפי פרסומות, סרטים תיעודיים וסרטים חינוכיים ויצר תאורה עם אפקטים מיוחדים פסיכדליים לסרט "המסע" של רוג'ר קורמן (1967), לפני שנכנס לגילדת הצלמים הבינלאומית.

### אי.טי.
כשביים פרסומת למכסחת דשא באריזונה, נודע לדביאו כי ספילברג מחפש צלם לסרטו "אי.טי." ושלח לבמאי קלטת של סרט הטלוויזיה "The Boy Who Drank Too Much" שצילם עבור CBS ב-1980. "היה הרבה מצב רוח, וזה קשור לילדים, אז ידעתי שסטיבן יצפה בזה!" אמר דביאו. ספילברג הצהיר שהוא יצר קשר עם דביאו בסרט הבא שלו באומרו, "עשיתי משהו שאני כמעט ולא עושה. לא חשבתי פעמיים; הרמתי את הטלפון ושאלתי את אלן אם הוא יצלם את הסרט הבא שלי."

## מוות
דביאו נפטר ב־15 באפריל 2020, בגיל 77 כתוצאה מסיבוכים של COVID-19 בבית אבות לפורשי קולנוע בלוס אנג'לס.

כשנודע לספילברג על חוליו, הוא שלח אליו מכתב שסיפר על שנות ידידותם ושיתוף הפעולה שלהם יחד. המכתב הוקרא לדביאו מספר פעמים במיטתו לפני שמת. ספילברג אמר: "אלן ואני התחלנו את הקריירה שלנו זה לצד זה ... [הוא] היה אמן נפלא, אך החום והאנושיות שלו היו חזקים כמו העדשה שלו. הוא היה כישרון יחיד ובן אדם יפהפה."

## פילמוגרפיה
### קולנוע

### טלוויזיה

## קישורים חיצוניים

* 
* 

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:זוכי פרס באפט"א: אישים
קטגוריה:צלמי קולנוע אמריקאים
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1942
קטגוריה:אמריקאים שנפטרו ב-2020
בית הכנסת הגדול (גאלאץ)

**בית הכנסת הגדול** של גאלאץ הוקם ב-1780, ברחוב שנקרא אז "גשר האבן" (Podul de Piatră) משום קיום של גשר אבן, שחיבר בין שני צדדי הרחוב. בית הכנסת היה מורכב משני חדרים ופרוזדור ארוך ובתוכו שכנה גם הנהגת הקהילה של יהדות גאלאץ. בבית כנסת זה התפללו ראשי הקהילה.

כעבור זמן מה הותקן בחצר גם מקווה, שניזון ממים ישירות מהמעין. מאחורי בית הכנסת הייתה תהום, שהובילה עד הדנובה. מעל למקווה היה מרחץ אדים. הכניסה למקווה הייתה ב-50 מדרגות, ששופצו ב-1813 למדרגות שיש. המבנה של המקווה דמה מאוד למקווה מפורסם של המבורג, שעל פיו נבנה.

ב-1829 הוגשה תביעת בעלות על המקום, אולם במשפט, שהתנהל לאחר מכן, זכו מתפללי בית הכנסת. בימי חג המולד של 1846 היו פרעות נגד יהודי גאלאץ וגם בית הכנסת הגדול סבל, חלונותיו נופצו, ספרי התורה חוללו ונשרפו.

ב-1850 קהילת בית הכנסת החליטה להרחיבו והוא נבנה מחדש. בהזדמנות זו נחסם המקווה ומאליו נבנה האולם המשמש לטקסי ברית מילה.

## עלילת הדם
בתחילת פסח ה'תרי"ט (1859) העלילו על יהודי גאלאץ עלילת דם, שבה כביכול ניסו להפיק דם מילד נוצרי יווני. בתגובה לכך היו פרעות פסח 1859 בגאלאץ, שבמהלכם ניזוק קשה בית הכנסת הגדול, ספרי התורה חוללו והמתפללים הוכו קשות. לאחר מכן בית הכנסת הגדול יצא לזמן מה מכלל שימוש ומתפלליו החלו להתפלל בבתים פרטיים.

מנהיגי הקהילה עברו לתפילה בבית כנסת מאולתר בבית מלון צוקר. כעבור כמה שנים חלק מהם העלו את הרעיון של הקמת בית כנסת מודרני, מסוג היכל, רעיון שהתגשם כעבור שנים בהקמת ההיכל הכוראלי של גאלאץ.

## עוד פרעות וגם הפצצות
בית הכנסת תוקן וחזר לפעילות, אך כעבור שנים לא רבות, באוקטובר 1867 שוב פגעו פורעים בבית הכנסת הגדול והוא נזקק לשיפוצים.

בית הכנסת הגדול סבל מההפצצות הכבדות על גאלאץ במהלך מלחמת העולם השנייה ונהרס לגמרי.

## לקריאה נוספת

* Danubius, XXXIV Galaţi, 2016, Arthur Viorel TULUŞ∗ SINAGOGILE COMUNITĂŢII ISRAELITE DIN GALAŢI, עמודים 284–285 

קטגוריה:רומניה: בתי כנסת
קטגוריה:גאלאץ: מבנים
רועי קאשי

**רועי קאשי** (נולד ב-30 באוקטובר 1980), ידוע כ**קאשי**, הוא ראפר ישראלי.

## ביוגרפיה
נולד ב-1981 בראשון לציון. העיד על עצמו כי גדל על מוזיקת רוק, אך החל להתקרב למוזיקת היפ הופ במהלך שירותו הצבאי.

ב-2005 הוציא קאשי את אלבום הבכורה שלו, "יוצא החוצה". האלבום הופק על ידי בנו הנדלר וכולל הופעות אורח של אברהם טל, שחר סוויסה ואמנים נוספים. האלבום זכה לשבחים רבים ממבקרי המוזיקה ואף דורג במקום ה-8 במצעד אלבומי ההיפ-הופ של העשור של ynet.

ב-2013 הוציא את אלבומו השני, "הקונפליקט". האלבום הופק על ידי פילוני בשיתוף מפיקים נוספים, בהם אורי שוחט ובן הנדלר. האלבום מתאפיין בסגנונות הראפ רוק והפאנק. האלבום לא הצליח לשחזר את הצלחתו של האלבום הקודם.

ב-2021 התארח בשיר "פתמטר" מתוך האלבום "תוך כדי תנועה" של רביד פלוטניק.

## דיסקוגרפיה
### אלבומי אולפן
* יוצא החוצה (2005)
* הקונפליקט (2013)

### מיקסטייפים
* קאשי מיקסטייפ (2009)

## קישורים חיצוניים

## הערות שוליים

קטגוריה:ראפרים ישראלים
קטגוריה:אמנים ישראלים הידועים בשם במה
קטגוריה:ישראלים שנולדו ב-1981
אדמונד קרטרייט

**אדמונד קרטרייט** (באנגלית: **Edmund Cartwright**; 1743 – 1823) היה ממציא אנגלי. הוא סיים את לימודיו באוניברסיטת אוקספורד מוקדם מאוד והמציא נול מכני. היה אחיו של מייגור ג'ון קרטרייט, רפורמטור פוליטי ורדיקאלי, וג'ורג' קרטרייט, חוקר חצי האי לברדור.

## חייו
אדמונד קרטרייט, נולד ב-24 באפריל 1743. הוא למד בבית הספר של המלכה אליזבת הראשונה, בוויקפילד ורכש השכלה גבוהה באוניברסיטת אוקספורד. סיים ב־1766 תואר שני שלמד בקולג' מגדלנה, אוקספורד. שם קבל מלגת לימודים ונבחר לעמית המכללה.  הוא הפך לאיש דת של הכנסייה האנגליקנית. קרטרייט החל את הקריירה שלו כמורה לדת, והפך בשנת 1779 לרקטור בכנסייה של גודבי מרווד, לסטרשייר. בשנת 1783, הוא נבחר ככומר בקתדרלת לינקולן. אף שהתפרסם כממציא, הוענק לו תואר דוקטור בתאולוגיה בשנת 1806.

## הנול המכני
אדמונד קרטרייט תכנן את הנול המכני הראשון שלו בשנת 1784 וקיבל עליו פטנט בשנת 1785, אך הוא הוכיח את עצמו כחסר ערך. בשנת 1789 הוא רשם פטנט על נול נוסף ששימש כדגם בסיסי לממציאים אחרים ששכללו אותו. כדי שנול יהיה מונע בצורה מכנית ויהפוך להצלחה מסחרית, אדם אחד צריך להיות מסוגל להפעיל יותר ממכונה אחת, או שכל מכונה חייבת להיות בעלת יכולת ייצור גדולה יותר מייצור ידני.

קרטרייט הוסיף שיפורים, כולל תנועות שתי וערב, קביעת הגודל בזמן שהנול היה בפעולה. הוא החל לייצר בדים בדונקסטר באמצעות נולים אלו וגילה את חסרונותיהם. הוא ניסה לתקן זאת במספר דרכים: על ידי הוספת גלגלים וגלגלים אקסצנטריים להפעלה באופן דיפרנציאלי, על ידי שיפור מנגנון האריגה. כמו כן הוסיף מכשיר לעצירת הנול כש"הבוכייר" לא בין חוטי השתי. במקביל מתיחה אוטומטית של הבד.
ממוזער|353x353 פיקסלים|המצאת אדמונד קרטרייט - מכונה לשזירת חבלים.
בשנת 1792 רשם קרטרייט את הפטנט האחרון שלו למכונות אריגה. המצאה זו איפשרה לנול שלו לארוג במספר צבעים ובדוגמאות של פסים חוצים. עם זאת, כל מאמציו לא נשאו פרי מסחרי. התברר ששום מנגנון, מושלם ככל שיהיה, לא יכול היה להצליח כל עוד ישנם עיוותים ותקלות בזמן שהנול עובד בצורה מכני. תוכניותיו לשפר את פעולת הנול נכשלו. בעיות אלה נפתרו בשנת 1803, על ידי ויליאם רדקליף ועוזרו תומאס ג'ונסון על ידי המצאותיהם.

בשנת 1790 הקים רוברט גרימשו מגורטון, במנצ'סטר בית חרושת לאריגה, אותו התכוון למלא עם 500 נולים מכניים של קרטרייט, אך לאחר שהתקין 30 נולים, נשרף המפעל, ככל הנראה מעשה הצתה. ההצתה הייתה תוצאה של פחדי האורגים הידניים שחששו שהמכונה תגרום לפיטוריהם. לייזם לא היה הון להקים את המפעל מחדש.

בשנת 1809 קיבל קרטרייט מענק פרלמנט של 10,000 ליש"ט עבור המצאתו. במאי 1821 הוא נבחר לחבר של החברה המלכותית.

## המצאות אחרות
קרטרייט גם רשם פטנט על מכונה לסירוק צמר בשנת 1789 ומכונה לייצור חבלים, בשנת 1792. הוא גם עיצב מנוע קיטור שהשתמש באלכוהול במקום במים.

## משפחה
לאחר הענקת המענק הפרלמנטרי רכש קרטרייט חווה קטנה בקנט, שם העביר את שארית חייו. אדמונד קרטרייט נפטר בסאסקס ב־30 באוקטובר 1823 לאחר מחלה ממושכת.

בתו אליזבת (1780–1837) התחתנה עם הכומר ג'ון פנרוז וכתבה ספרים תחת שם בדוי - "גברת מרקהאם".

בתו השנייה מרי, התחתנה עם יו אדווין סטריקלנד, גאולוג ואורניתולוג בריטי, וכתבה את הביוגרפיה על אביה (1843).
## ראו גם
*אריגה
*הנול של ז'אקאר
*בד
*שתי וערב

## קישורים חיצוניים

* 
* 

## הערות שוליים

קטגוריה:ממציאים בריטים
קטגוריה:טקסטיל
קטגוריה:אריגה
קטגוריה:בריטים שנולדו ב-1743
קטגוריה:בריטים שנפטרו ב-1823
החזית העממית של אסטוניה

**החזית העממית של אסטוניה** היא מפלגה שהוקמה בשנת 1988 על ידי הפוליטיקאי האסטוני אדגר סוויסאר שבתחילה כינה אותה בשם הזמני "החזית העממית".

## היסטוריה
החזית העממית של אסטוניה הייתה בעלת כח גדול בתוך תנועת העצמאות האסטונית שהובילה לבסוף להקמת הרפובליקה של אסטוניה כמדינה עצמאית מברית המועצות. החזית העממית של אסטוניה הוכרזה בשנת 1988 בשידור חי בערוץ הטלוויזיה 'אסטוניה TV'. בהכרזה על הקמת המפלגה דובר על אידאולוגיית המפלגה, בין היתר תוך תמיכה בפרסטרויקה.

החזית העממית ארגנה סדרה של אירועים ופעולות עמוסים ומסוקרים, שהדגישו את הגאווה הלאומית של אסטוניה, בנוסף להסברה על ערכים דמוקרטיים. המפלגה הדפיסה בכמויות גדולות מודעות ועיתונים כדי להכניס את התנועה למודעות הציבור. החזית העממית של אסטוניה היוותה את אחד הגופים שקראו לעצמאות אסטונית מידי ברית המועצות.

יחד עם זאת, פורסמו לעיתים פרשיות שמעורב בהם מייסד המפלגה, אדגר סוויסאר מה שגרם גם להתגברות תנועות התנגדות לעצמאות.

החזית העממית פורקה בשנת 1993.

## נציגים בפרלמנט

## קישורים חיצוניים
* מאמר העצמאות האסוטנית
* מאמר לאומיות והמעבר לדמוקרטיה- החוויה הפוסט סובייטית
* "ברית המועצות מצטערת על העצמאות", מגזין טיים, 21 באוגוסט 1989.

קטגוריה:אסטוניה: מפלגות
קטגוריה:תנועות בדלניות
קטגוריה:מפלגות שהוקמו ב-1988
אדגר ארנדט

**אדגר ארנדט** (בגרמנית: **Edgar Arndt**; 1 ביולי 1892 – 24 באוגוסט 1944) היה גנרל בצבא גרמניה הנאצית בזמן מלחמת העולם השנייה.

## ביוגרפיה
### קריירה מוקדמת
ארנדט נולד ב-1 ביולי 1892 בליסה, שהשתייכה לאימפריה הגרמנית לאלברט והנרייטה ארנדט. ב-20 בספטמבר 1911 הוא התגייס לצבא הקיסרות הגרמנית, והצטרף לרגימנט הגרנדירים ה-4 (פרידריך הגדול - מזרח פרוסיה ה-3). עם פרוץ מלחמת העולם הראשונה הוא מונה לקצין מטה ברגימנט התחלופה ה-1, שהיה חלק מדיוויזיית התחלופה ה-44, אולם בספטמבר 1914 חזר לרגימנט הגרנדירים ה-4. במאי 1915 מונה למפקד פלוגת מקלעים בקורפוס ה-1, ובאוקטובר 1915 מונה למפקד פלוגה ברגימנט הרגלים ה-381. ב-6 ביוני 1916 הועלה לדרגת אובר לויטננט, ובספטמבר 1917 מונה לקצין מטה ברגימנט הלאנדווהר ה-9. לאחר מכן מונה לקצין מטה בחטיבת הלנדווהר ה-5, וב-18 בפברואר 1918 מונה לקצין מטה בדיוויזיה ה-226. ב-15 באפריל 1918 מונה לקצין הקשר של הדיוויזיה עם קורפוס המילואים ה-3, ומאוחר יותר הוא מונה לקצין מטה בסגל הסיור בקבוצת "פון דן בורן". על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר ארנדט ברייכסווהר, ומילא בו תפקידי פיקוד ומטה. ב-1 במרץ 1923 הוא הועלה לדרגת ריטמייסטר, וב-31 בינואר 1932 הוא פרש מהשירות הצבאי והצטרף לכוחות הלאנדווהר. ב-1 בדצמבר 1933 הוא הועלה לדרגת מיור, וב-1 באוקטובר 1934 הוא הוחזר לשירות פעיל כמפקד גדוד ברגימנט הרגלים ה-25. ב-1 באוקטובר 1937 הוא שימש כמנהל הכשרות בקוטבוס, וב-1 באוגוסט 1939 הוא הועלה לדרגת אוברסט לויטננט ומונה למפקד רגימנט הרגלים ה-337.

### מלחמת העולם השנייה
ארנדט פיקד על רגימנט הרגלים ה-337, שהיה חלק מהדיוויזיה ה-208, במהלך הפלישה לפולין ובמהלך המערכה על צרפת, וב-1 בינואר 1940 הועלה לדרגת אוברסט. לאחר המערכה במערב הוא נשאר עם יחידתו כחיל כיבוש באזור קאלה, צרפת, וב-10 במרץ 1942 פרש מתפקידו בשל מחלה קשה. ב-30 בנובמבר 1942 הוא מונה לקצין מטה בארמייה הראשונה, וב-9 במאי 1943 מונה למפקד דיוויזיית המילואים ה-158. ב-1 ביוני אותה שנה הוא פרש מתפקידו, וב-30 ביולי 1943 הוא מונה למפקד הדיוויזיה ה-708 בבורדו. לאחר הפלישה לנורמנדי הועברה הדיוויזיה לעבר נורמנדי, אולם היא ספגה אבדות כבדות, וב-24 באוגוסט הושמדה הדיוויזיה סמוך ללה מאן וארנדט נהרג במהלך הקרב.

## קישורים חיצוניים
* אדגר ארנדט באתר lexikon-der-wehrmacht 

קטגוריה:גנרלים בוורמאכט
קטגוריה:חיילי הרייכסווהר
קטגוריה:המערכה בנורמנדי: אישים
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1944